Tiltale for overtrædelse af straffelovens § 218, jf. til dels § 225, ved at have udnyttet forurettedes psykiske tilstand og mentale retardering til at have samleje og andet seksuelt forhold end samleje
Ret: Retten på Bornholm (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Seksual forbrydelser;

/

RETTEN PÅ BORNHOLM

Udskrift af dombogen

D O M

afsagt den 2. november 2022

Rettens nr. 1-706/2022
Politiets nr. 2200-72305-00012-22

Anklagemyndigheden
mod
Tiltalte
CPR nr. (Født 1958)

Der har medvirket domsmænd ved behandlingen af denne sag.

Anklageskrift er modtaget den 11. oktober 2022.

Tiltalte er tiltalt for overtrædelse af

straffelovens § 218, jf. til dels § 225,
ved i tidsrummet mellem den 27. august 2022 kl. 12.00 til 28. august 2022 kl.
12.00 på sin bopøl i Adresse 1 i By, at have udnyttet 40-årige Forurettedes
psykiske tilstand og mentale retardering til at have sam-leje og andet seksuelt
forhold end samleje, idet tiltalte formåede Forurettede til at udføre oralsex og
flere tilfælde af analt samleje med sig, ligesom tiltalte ud-førte oralsex og flere
tilfælde af analt samleje med Forurettede.

Påstande

Anklagemyndigheden har nedlagt påstand om frihedsstraf.

Anklagemyndigheden har nedlagt påstand om, at tiltalte indtil videre fraken-
des retten til at arbejde som pædagog eller i øvrigt udøve erhvervsmæssig el-ler
ikke-erhvervsmæssig virksomhed på institutioner, opholdssteder, hospita-ler
eller lignende, der beskæftiger sig med personer med psykiske eller men-tale
handicap.

Tiltalte har nægtet sig skyldig.

Forurettede har påstået, at tiltalte skal betale 60.000 kr. i tortgodtgørelse.

Tiltalte har bestridt godtgørelsespligten og kravets opgørelse.

Std 75284



/

side 2

Sagens oplysninger

Der er afgivet forklaring af Tiltalte og af vidnerne Vidne 1 og Vidne 2.

Forklaringerne er lydoptaget og gengives ikke i dommen.

Der er afspillet videooptagelse af politiets afhøring af Forurettede, jf.
retsplejelovens § 745 e, stk. 1, nr. 4.

På begæring af Bornholms Politi har Læge den 30. au-gust 2022 kl. 12.30
foretaget undersøgelse af Forurettede, hvor bl.a. fremgår:

"KONKLUSION:
Ved undersøgelsen den 30-08-2022 12.30 af Forurettede. cpr-nr. [cpr. nr.
udeladt] fandtes en efter det oplyste 40-arig mand med alderssvarende
udseende. Undersøgte frernstod mentalt og kognitivt ikke aldersvarende,
men han var rolig og samarbejde fint til undersø-gelsen. Han fremtridte
ikke påvirket af alkohol, medicin eller euforise-rende stoffer og frembod
ingen tegn på akut psykisk sygdom.

Der fandtes ingen punktformede blodudtrædninger i øjnenes bindehin-der
eller andetsteds.

Af tegn på vold påvistes hudafskrabninger i venstre tinding (4) og på
penisskaftet (3) samt en underhudsblødning på højre underarm (1). Læ-
sionerne var friske og opstået ved let stump vold, muligt på det i sagen
oplyste hændelsestidspunkt. Om opståelsesmåden i øvrigt kan intet sik-
kert siges.

Af tegn på vold påvistes endvidere en underhudsblødning på højre side af
brystkassen (2). Læsionen var af ældre dato og opstået ved let stump for
det i sagen oplyste hrendelsestidspunkt. Om opståelsesmåden i øv-rigt
kan intet sikkert siges.

Med undersøgte i såkaldt stensnitleje påvistes en slimhindeafskrabning i
endetarmsåbningen.
Læsionen var frisk og kan være opstået ved anal indtrængen på det i
sagen oplyste hændelsestidspunkt, om end anden opstålsesmåde, her-
under anden mekanisk påvirkning, ikke kan udelukkes.

Ved kikkertundersøgelse af den nedre del af endetarrnen, såkalt anos-
kopi, påvistes ingen lesioner.

Der var normal lukkemuskelfunktion.



/

side 3

Der fandtes ingen tegn på sygdom.

Der er ikke vedlagt bilag til denne erklæring."

Tiltalte er ikke tidligere straffet.

Tiltalte har om sine personlige forhold forklaret, at han for 6 år siden fik en
blodprop i hjertet. Han døjede en del med komplikationer som følge af det
operative indgreb med henblik på at fjerne blodproppen og var således blandt
andet sygemeldt i 6 måneder. Han har været gift i 24 år, men blev efterføl-
gende skilt i god ro og orden. Udeladt pga. personfølsomme oplysninger. Han
er efter et 2-årigt kæresteforhold for nylig blevet single. Han har tidligere haft
en stor bekendtskabskreds.

Tiltalte har under denne sag været frihedsberøvet fra den 31. august 2022 til
den 2. november 2022.

Rettens begrundelse og afgørelse

Efter bevisførelsen, herunder tiltaltes egen forklaring samt den af Forurettede
afgivne forklaring, finder retten det bevist, at tiltalte på det i anklageskriftet
anførte tidspunkt og sted formåede Forurettede til at udføre oralsex og flere
tilfælde af analt samleje med sig, ligesom tiltalte udførte oral-sex og flere
tilfælde af analt samleje med Forurettede.

Henset til det oplyste om Forurettedes psykiske tilstand og men-tale retardering
sammenholdt med Forurettedes fremtræden under afhøringerne og det oplyste
om tiltaltes mangeårige erfaring fra arbejdet som socialpæda-gog for mentalt
retarderede, finder retten det bevist, at tiltalte, da han skaffe-de sig samleje med
Forurettede, var bekendt med Forurettedes psykiske tilstand og mentale
retardering, og at tiltalte udnyttede Forurettedes mentale tilstand til at skaffe sig
samleje med denne.

Tiltalte findes derfor skyldig i den rejste tiltale.

Straffen fastsættes til fængsel i 8 måneder, jf. straffelovens § 218, jf. til dels §
225.

Retten har ved straffens udmåling lagt vægt på forholdets særdeles alvorlige
karakter, og har herunder som en skærpende omstændighed lagt vægt på, at
tiltalte, der gennem en længere årrække har arbejdet som socialpædagog med
blandt andre mentalt retarderede, må anses at have haft særligt kendskab til
forurettedes psykiske forhold og personlige omstændigheder. Retten har på
denne baggrund ikke fundet grundlag for at gøre straffen helt eller delvist be-
tinget.



/

side 4

Retten tager efter retsformandens bestemmelse påstanden om tortgodtgørel-se
til følge som nedenfor bestemt, idet godtgørelsen er fastsat under hensyn til
forholdets karakter og grovhed.

Thi kendes for ret:

Tiltalte skal straffes med fængsel i 8 måneder.

Tiltalte skal betale sagens omkostninger.

Tiltalte skal inden 14 dage til Forurettede, Adresse 2, 3700 Rønne betale
40.000 kr. med tillæg af procesrente fra denne dom.

Dommer



/